
ETAP NAN LAVI MOUN. 


Nou kòmanse konte laj yon moun apati de jou li 
fèt. Men anreyalite la vi yon moun kòmanse 
vrèman depi lè li se yon ti fetis nan vant manman 
l. Ni sak pase, ni sa ki de dwe pase men ki pa 
pase pandan devlopman fetis la gen enfliyans sou 
lavi timoun nan le li fèt. 


Nan lavi yon moun gen plizyè pati yo rele sik, 
nan sik lavi yon moun gen plizyè etap. Kidonk 
depi lè yon moun fèt jis li mouri, li pase plizyè 
etap osinon peryòd nan la vi li. 


Lè yon moun fèk fèt nou rele l tibebe. 

Lè I kòmanse bon poul al lekòl nou rele l yon 
timoun. 

Lè li reve sou laj douzan; nou rele | yon 
adolesan. 

Rive sou 18 an se yon jèn moun. 

Nan zòn ventan an montan li koumanse pare 
poul vin yon paran si se chwa li. 


Apresa nou rive nan peryòd antdezay. 
Apresa nou rive nan etap gran paran. 


Toudepan de laj gran paran an, gendelè nou rele l 
vye granmoun. 

Eredite ak anviwonman 
Ak ki moun nou sanble? 


Ak ki moun yon timoun sanble, 

ki koulè li 

ki pèsonalite li genyen 

li ka pran yo bò kote yon moun nan fann li. 


gade zye manman ou ak papa ou 
gade fòm figi manman ou ak papa ou 


Eske ou gen pati nan kò ki sanble ak pa yo? 
Sa papa w ak manman w ba ou se eredite 


Eredide se tout karakteristik yon paran transmèt 
bay pitit li 

Gen kèk talan yon moun genyen se nan yon fanmi 
li li pran l, li erite l. 

gen kèk maladi yon moun genyen, se nan yon 
fanmi li li pran l, li erite l. 


Men se pa tout sa yon moun ye, se pa tout sa yon 
moun genyen ki gen relasyon ak eredite. 


Kote yon moun ap viv, kote l-ap grandi, lekòl li 
ale, tout sa gen enfliyans sou kò-l ak sou lespri l. 
Sa yon moun aprann lekòl gen enfliyans sou ki sa 
li fè nan la vi a. 

Epi tou li gen enfliyans sou jan li leve pitit li 
tou. 


Kidonk ni eredite ni milye kote yon moun ap viv 
tout gen enflyans sou li. 

Men se poko tout. Moun nan gen kontribisyon pa 
l tou. 

Senk sans. 








Kèlkeswa etap nou ye nan lavi nou, nou bezwen 
kominike ak lòt moun, nou bezwen konnen kisa 
kap pase toutotou nou. 

Nou bezwen konnen si li fè cho osinon si li fè 

| frèt; si yon manje dous, sale, anmè, si gen yon 

| bwi deyò-a nou vle tande-l. Nou ta renmen we 

| zwazo kap chante a. Anreyalite, nou konnen si 
yon bagay cho osinon frèt si yon bèt gwo osinon 
piti, si yon moun pale fò osinon si li pale ba si 
yon flè santi bon osinon pa gen odè 

nou kapab di sa kap pase bò kote nou nou konnen 
si yon manje dous, osinon sale osinon anmè, fad. 











Kouman nou fè gen enfòmasyon sa yo? 

Nou kapab gen tout enfòmasyon sa yo paske nou 
genyen 5 sans, chak sans gen yon ògan, nou sèvi 
ak ògan yon pou n pran sans nou 


1 Je se ògan pou nou wè. Wè se sans vizyon 





2 Zorèy se ògan pou nou tande. Tande se sans 


ED) 


3 Nen se ògan pou pran odè, santi se sans pran 
santi 





nan lavi moun. uman lite cycle. 





4 Lang se ògan pou nou goute, gou se sans pran 
gou 





| 5 Po se ògan pou konnen tanperati presyon, 
manyen se sans touche 

















nou sèvi ak yo tout tan pou n konn sa kap pase 


Senk sans sa yo trèz enpòtan. 
toutotou nou. Yo pèmèt nou siviv. 

Gen lòt sans ankò: 


Swaf fè nou konnen ko nou bezwen dlo. 


Grangou fè nou konnen ko nou bezwen manje ak 
fòtifyan. 


Pozisyon fè nou konnen nan ki pozisyon nou ye, 
si nou te anba osinon si nou kouche sou kote. 


Fòs pèmèt nou konnen ki kantite fòs nou bezwen 


Etap nan lavi moun. / Human life cycle. i ; 8 


en 


pou nou leve kichòy. 

Keksyon 
Eske dapre ou ou bezwen limyè pou ou ka wè? 
Si ou etenn limyè kote ou ye a eske ou ap wè? : . 
Si ou fèmen je nan fènwa, epi ou louvri je ou ki 
diferans ou santi. 
Si ou fèmen je yon kote ki klere epi ou louvri yo 
eske se menm bagay ou we ak le ou te nan 
fènwa? Aa 
Dekri diferans la. 
Lè je ou fèmen eske ou ka pran odè tande 
L ou tande yon bri eske bri-a gen odè? 
Si ou bouche zorèy ou eske ou kapab tande, 


Eske ou kapab we? 
Eske ou kapab pran odè? 

Nou tout gen diferans pa nou. 


Tout moun se moun tout moun egal, men chak 
moun gen diferans pa yo. Se sa ki fè chak moun 
nou konnen inik, sa vle se limenm sèl sou la te-a 
ki jan li ye-a. 

Gen anpil moun ki sanble, men pa gen moun ki 
ekzakteman menm toutjan toutfason. 





Tout moun tout ras, tout nasyon gen bagay ki 
sanble. Tout moun gen bagay ki fè yo diferan ak 
lòt moun tou. 

Selil 


Selil se bagay ki pi piti ki vivan ki gen nan kò 
yon moun. 

Tout pati nan kò moun gen selil. Chak pati se 
yon pakèt ti selil ki ini ansanm pou fè travay yo 
gen pou yo fè yo. Tout sa ki vivan, ni bèt, ni 
plant tout fèt ak selil. 

Yon ravèt gen anpil anpil selil, milyon selil nan 
kò li. 

Gen bèt ki piti anpil. Yo tèlman piti, nou pa 
kapab wè yo ak je nou. 

Pou nou wè yo nou bezwen yon mikroskòp. 


Atout yo piti konsa yo ka gen anpil selil. Men 


gen ti bèt ki tèlman zwit, yo gen yon grenn selil. 


Si ou ta mete mil bèt zwit sa yo ansanm yo tap 
kapab pase nan yon je zegui. 
Anpil mikwòb tankou bakteri gen yon sèl setil. 


Selil yo , pou yo miltipliye, yo divize mwatye 
mwatye. 

Chak mwatye devlope pou yo vin yon selil. 
Konsa ou vin gen de. 

De sa yo divize ankò vin fè kat. 

Kat sa yo divize ankò vi n fè uit. 


Uit sa yo divize pou fè konbyen? 
SÈZ divize pou fè ......... 
Se konsa tout lajounen andedan kò nou selil ap 


travay, ap divize ap miltipliye. Se konsa moun 
grandi, gwosi etc. 

Keksyon 


Kisa yon selil ye? 
Kouman yon selil miltipliye 


Ki zouti ou bezwen pou ou ka wè yon bèt ki 
tèlman piti zye ou pou kò l paka wè? 


Eske ou konnen kisa yon moun ka fè ak yon 
mikwoskòp ? 


e) 
dÒS 


ZÉ 

Tout selil pa sanble. 


Ou jwenn divès fòm selil. Ou jwenn divès gwòsè 
selil. Tout selil se selil men tout selil pa fè menm 
bagay. 


Tout selil bezwen fòtifyan ki soti nan manje nou 
manje yo. Tout selil bezwen respire; yo pran 
oksijèn nan san nou. Kòm yo manje, epitou yo 
respire kidonk selil grandi, gwosi, miltipliye, 
divize, fè fatra tou. 

Tout moun kòmanse ak yon selil ki vi-n devlope. 


Menm lè yon moun fi-n grandi selil nan kò li ap 
miltipliye. Prèske tout selil miltipliye. Ansyen 
selil ale, nouvo selil vini. Sèl selil ki pa miltipliye 
se selil nan sèvo ak selil nè yo. 

Tout selil pa menm, men tout selil gen menm 
bagay ladan yo. 





selil Vyann seli lo 

Andedan yon selil, n ap jwenn yon likid epè 
tankou yon jele ki rele pwotoplas. 

Se nan pwotoplas la kò a stoke fòtifyan nou 
jwenn nan manje nou manje yo. 


Andedan tout selil genyen yon pati nou rele 
nwayo. Se nwayo a ki la pou fè selil la fè sa li 
sipoze fè. 

Se nwayo a ki fè nou kapab distenge chak tip 
selil. Selil ren gen yon nwayo ki pa sanble ak 
nwayo ki soti nan selil trip. 

Sèl selil ki pa gen nwayo se selil wouj ki nan san 
nou. 













wo; 





Selil nè Selil wouj selid blan 
Glosil Wouy glosl blan 


S$an San 

Tout selil pa sanble. Men selil ki sanble yo, yo fè 
menm travay. 

Genyen yon òganizasyon ekstraòdine nan travay 
selil yo fè. 


Kò yon moun tèlman gen selil ou; pap. janm fin 
konte tout. 

| Tisi 


Selil ki gwoupe ansanm pou fè menm travay yo 
sanble youn ak lòt. Gwoupman sa a se yo tisi. 





Tisi se yon gwoup selil ki rasanble ansanm pou fè 
menm travay. 


| Po nou gen tisi ki la pou pwoteje nou kont chalè, 
| kont pousyè, kont mikwòb...gen tisi pou fè nou 
| swe. 














Mis yo (vyann kò nou) se tisi mis, yo la pou ede 
nou mache, manje, kominike. 


San nou gen tisi san ki sèvi pou pote oksijèn ak 
fòtifyan tou patou, gen tisi pou kraze mikwòb ki 
antre andedan nou. 


Zo nou yo se tisi eskelèt ki ba nou fòm, ki pèmèt 
nou kanpe, mache, kouri, chita etc. 


Plizyè tisi ka met tèt ansanm pou fè yon travay 
mache, lè sa a yo rele gwoup tisi sa a yon ògan. 

ÒGAN 
Kidonk yon ògan se plizyè tisi ki travay ansanm. 
Pa egzanp nan po moun nou jwen plizyè tisi donk 


po a se yon ògan. 


Kè, poumon, zòrèy ak zye se ògan yo ye. 





Pov Mou 

SISTÈM 


Plizyè ògan travay ansanm pou fè yo sistèm. 
Sistèm sikilatwa se sistèm ki pote san tou patou 
nan kò nou. 


Sistèm sikilatwa, se sistèm kadyovaskilè. 
Li gen de pati 

l. kè-a ak tiyo san yo ki pote san toupatou nan 
kò-a. 

kè a se yon ponp, li ponpe san nan tiyo san. 
2.Tiyo san yo, gen de gwoup. 

a) Tiyo ki pote san ki gen anpil oksijèn, soti nan 
kè-a ale tou patou 

b) Dezyèm gwoup la se tiyo ki pase toupatou 
ranmase san ki pa gen oksijèn pote yo tounen nan 
kè-a. 

Sistèm sikilatwa-a kolabore men-nan-men ak 
sistèm respiratwa-a pou nou ka jwenn oksijèn . 


| Glossl wouj 


3 Glosil bla, 








KAPILÈ 

Etap nan lavi moun. 























sistèm sikilatwa 


Tout selil nan kò moun bezwen manje ak 
oksijèn. Atè yo sèvi kòm tiyo pou pote san 
ki fòtifye soti nan kè ale toupatou. Venn yo 
pran san yo pou retounen yo nan kè a ankò 
pou rechaje. 

Sistèm respiratwa se sistèm ki pote oksijèn tou 
patou nan kò nou. - 

Lè nou respire, lè-a pase nan nen nou, osinon nan 
bouch nou pou-l ale nan poumon nou. Poumon an 
gen de lòb. 

Tou le de divize an plizyè ti sak. Ti sak sa yo 
divize an plizyè lòt ti sak ki pi piti toujou yo rele 
alveyòl. Lè-a antre nan alveyòl yo pou l an 
kontre ak san nou. Oksijèn ki nan san-an kite 
poumon an antre nan san-an. Se konsa san an 
pote oksijèn toupatou nan kò nou. 

Poumon an pote oksijèn epitou li rejte gaz 
kabonik deyò nan nen osinon nan bouch. 


Aktivite ki pran lè antre nan poumon epi ki pran 
gaz kabonik jete deyò rele respirasyon. 

system — sistèm 





pulmonary — digestive excretory 
poumon dijesyon netwaye puigi 

Sistèm dijestif se sistèm ki pèmèt nou dijere 
manje nou manje epitou pote fòtifyan nan san 
nou. 

Manje-a kòmanse nan bouch, nou kraze yo anvan 
nou vale yo. Apresa yo ale nan lestomak, se la li 
moulen pi fen toujou. Manje yo moulen moso yo 
vin pi piti, konsa yo ka pase nan paswa lestomak 
la. Apresa, yo desann nan titrip epi nan gwo trip. 
Fòtifyan yo antre nan san-an, dechè yo al nan 
poupou. 








tt 

sistèm dijestif 







kanal pou vale — esophagus 


fwa liver 

estomac stomach 

itrip ` small intestine 
gwotrip large intestine 


Dijesyon se mwayen pou retire fòtifyan nan 
manje. Li kòmanse nan bouch, al nan 
lestokmak, al nan entesten. Fwa, pankrea ak 
kèk lòt ògòn founi pwodwi chimik pou fè 
dijesyon mache. 

Sistèm kò nou 


Pou nou ka obsève epitou konprann kouman kò nou 
fonksyone, nou divize chak pati kò yo dapre fonksyon yo 
genyen. 

Se konsa nou pale de sistèm. 

An nou revize diferan sistèm ki genyen nan kò nou. 


Premye sistèm na p pale se sistèm zo. Gen moun ki rele l 
sistèm eskelèt; nou tou wè pou kisa. 

Si nou vle konpare kò nou ak yon machin, 

Sistèm zo a se ta chasi a. Atikilasyon yo ta angrenaj yo, 
epitou tandon yo ta transmisyon an. Nou gen 206 zo nan kò 
nou, men tout pa gen menm fòm ni tout pa gen menm 
gwosè. 


Lòt sistèm nou genyen, se sistèm vyann kò nou , gen moun ki 
rele I sistèm miskilè. Mis yo transfere fòs bay manm yo, 
tankou yon levye. Se sa ki fè nou ka deplase osinon fè 
travay. Nou gen pliske 600 mis nan kò nou 


Sistèm san an (sistèm sikilasyon) pote gaz la toupatou. Nan 
kò nou gaz la se oksijèn nan. Sistèm sikilatwa pèmèt kò nou 
elimine tou sa nou gen nan kò nou ki initil. Sistèm sikilatwa a 
gen yon ponp, se kè a, ki ponpe san an nan yon rezo tiyo ki 
divize an twa gwoup: 

l, atè yo ki pote san ki gen oksijènnan tout kote kò a bezwen 
2, kapilè yo ki se yon seri ti tiyo piti piti ki pote san yo pi 
lwen toujou nan tout ti`rakwen nan kò nou. 

3, venn yo ki reprann san ki pa gen oksijèn ankò pou 
retounen al chaje yo ankò ak oksijèn nèf. 

Sistèm nè se sistèm ki kontwole tout aktivite kè 
nou, si nou cho, si nou frèt, si pou-n kouri, si 
pou n dòmi. 

Sistèm nè yo se sistèm ki ranmase enfòmasyon 
toupatou, stoke enfòmasyon sa yo epitou sèvi ak 
enfòmasyon sa yo pou kontwole kò nou, pwoteje 
kò nou. Se aktivite sèvo a ki pèmèt nou adapte, 
osinon reaji ak chanjman nan anviwonman-nou. 
Sistèm nè-a gen de pati, sèvo-a ak nè-yo'yo- 
menm-menm. kid 
Sèvo-a se yon materyèl ki sanble ak jele, ki peze 
apeprè twa liv lè yon moun fin grandi. Gras a 
sèvo nou, nou ka panse, rezone, renmen, padone, 
sonje, kreye. 

sistèm eskelèt 







| Sistèm eskèlèt se sistèm zo. Se li ki kenbe nou lè 

| | nou kanpe, lè n-ap mache, li pwoteje sèvo nou, 
kòf lestomak nou. 

Nan kò yon moun gen desansis zo ki tache 

ansanm ak tandon ak ligaman ak vyann mis. 

l 
Pati ki frajil nan kò moun jwenn pwoteksyon 
nan zo eskelèt yo. Zo tèt la pwoteje sèvo a. 
| Kòf lestomak la pwoteje kè, poumon ak lòt 
| | ògan ki andedan l. Zo ren an pote chay kò 
a. 
| 1 skeleton 1 eskelèt 
2 paretal 2 zo tèt 
3 occipital 3 zo dèyè tèt 
4 temporal bone 4 zo tanp 
5 frontal bone 5 zo fwon 
6 nasal bone 6 zo nen 
7  zigomatic bone 7 zo figi 
8 maxilla 8 zo machwa anwa 
9 mandible 9 zo machwa anba' 
10 cervical vertebrae 10 zo kou 
11 clavicle 11 zo salyè 
12 scapula 12 omoplat 
13 manubrium 13 zo lestomac 
| 14 body of the stemum 14 zo biskèt 
AN 15 xiphoid process 15 biskèt 
li | 16 true ribs 16 zo kòt 
17 humerus 17 zo bra 
18 radius 18 radiyis 
19 ulna 19 kibitis 
20 carpus 20 zo men 
22 phalanges 22 zo dwèt 
23 thoracic and lumbar 23 zo do 
vertebrae 
24 coceyx 24 kòksis 
25 femur 25 zo kuis 
26 patella 26 kakòn jenou 
27 tibia and perone 27 zo janm 
28 tarsus 28 tas 
29 metatarsus 29 zo pye 
30 phalanges 30 zo zòtèy 





X 
“KE 


Li 


A 


an SAN 





Human life f/4tt 


Etap nan lavi moun. 











Sistèm respiratwa a limenm se li ki pote oksijèn pou san an 
| ka rechaje . Li kòmanse ak twou-nen yo, ale nan poumon yo. 


| Sistèm dijestif la brase epitou dijere tout sa nou manje. Sa 
l nou bezwen yo, li kite yo antre andedan kò nou, andedan san 
nou pou ba nou fòs. Tout sa nou paka dijere osinon nou pa 
| bezwen, li elimine yo lè nou al poupou. Sistèm dijestif la 
kòmanse nan bouch, pase nan lestomak, nan ti trip, nan gwo 
| trip, ale nan twou dèyè. i 





| Sistèm pipi a elimine dechè ki nan san nou. Sistèm sa a gen 
I ladan l ren yo, tib ki pote pipi a nan blad pipi a epitou tib ki 
| pran pipi a nan blad pipi a pou devèse l deyò. Si se yon fi, 

| pipi a sòti nan yon ti twou ki pi wo antre vajen li. Si se yon 

gason, pipi a sòti nan pwent penis li. 











Sistèm lenfatik la pwoteje nou kont tout kalite enfeksyon. Se 
nan sistèm sa a nou jwenn'glann ki anfle lè nou gen lafyèv la. 





Sistèm nè yo gen twa pati : sèvo a ki nan tèt nou, mwèl ki 
nan zo rèl do nou, epitou lòt koneksyon ki al tache nan tout 
rès kò a. 3 


Sistèm andokrin kontwole trafik ant tout lòt sistèm yo. Li 
gen plizyè glann ladan ! tankou pankreas, sirenal, grenn 
gason, ovè fi, timis, tiwoyd, ak lòt ankò. 





Sistèm fè pitit, (sistèm reprodiktif) se li ki pèmèt nou fè pitit. 
Pou fi li genyeri ovè, avil, twonp, matris, bouboun. 

Pou gason, li genyen, grenn osinon testikil, jèm asinon 
espèmatozoyd, pijon. 

Sistèm irinè se sistèm pipi. Se li ki pèmèt nou 
netwaye san nou retire, dechè voye yo nan pipi a. 
Sistèm pipi-a gen twa pati ladan l. 

Li gen de ren, 

de tiyo ki pran pipi soti nan ren yo ale nan blad 
pipi-a. Non teknik tiyo sa yo se irtè. 

Epitou li gen yon blad pipi. 

Ren yo se tankou yon filt. Li filtre san-an tout 
lajounen pou 1! retire dechè voye yo nan pipi. 
Men li pa retire fòtifyan. Se teknik kò a pou 
netwaye san-an. 

Pipi-a soti nan ren an ale nan blad pipi. 

Blad pipi-a se rezèvwa pipi-a. Li rele bladè 
osinon vesi. 

sistèm pipi 

Sistèm miskilè se sistèm ki tache tout kò-a kenbe 
l ansanm. 

Mis yo tache sou tandon yo ak zo yo ak lòt tisi 
yo. 

Sistèm reprodiksyon 

Sistèm reprodiksyon, se sistèm ki pèmèt moun 
repwodui tèt li, fè pitit. Ògan fè pitit pou fi 
diferan ak pa gason. 


Sistèm reprodiksyon fi 

Pou fi sistèm repwodiksyon gen ògan pou fè ze-a. 
Ògan nan rele ovè, se ladan-l jèm fi-a, ovil 
devlope. 

Ze, ovil ak jèm fi-a vle di menm bagay. 
Ovil la soti nan ovè-a antre nan yon ti tiyo yo 
rele twonp. Ovè-a deplase soti nan twonp la ale 
nan matris fi-a. 

Matris la se ògan kote ti bebe a devlope pandan li 
nan vant manman l. 


Pandan ovè-a nan twonp la si li jwenn ak yon jèm 
gason, yo de-a ap met tèt ansanm pou fè youn. 
Fi-a ap ansent. Yo rele sa konsepsyon. 

Gen lòt pati ankò nan sistèm repwodiksyon fi-a, 
gen vajen, gen bouboun. 

Pou fi tete yo fè pati ògan repwodiksyon tou. Se 
yo menm ki sèvi pou bay tibebe lèt. 

Tete moun varye anpil nan gwosè. Anplis fòm 
tete moun chanje tou depan nan ki peryòd nan 
lavi-a li ye. 

kel 


. bladder: blad pipi 

. pubic bone: zo devan 
. fallopian tube: tib 

. OVary: ovè 

. urethra: kanal pipi 

. uterus: matris 

. anus: twou dèyè 

. vagina: vajen 


bouboun (children) 


. Cervix: kòl matris la 



































Sistèm reprodiksyon gason. 


Pou gason an, gen testikil, se la jèm gason an 
soti. Nan lang kreyòl yo rele testikil la grenn. 
Testikil la gen yon ti sak ki vlope l yo rele 
eskrotòm. 

Eskrotom nan pwoteje testikil la . 

Se nan testikil la espèm nan devlope. Gen de lè 
yo rele espèm nan dechaj. 

Apresa li desann nan yon tiyo yo rele irèt osinon 
kanal pipi. Se menm tiyo sa-a ki sèvi lè gason 
pipi. Kanal pipi-a kole ak pijon gason an. Se 
pijon an ki sèvi pou transpòte jèm gason-an. 

Kwasans 


Kwasans se devlopman, se chanjman ki fèt nan 
ko yon moun. Kwasans yon moun kòmanse depi 
nan etap fetis le li nan vant manman-l. 

Tout kòmanse ak yon selil, yon ti jèm, ki koritre 
ak yon lòt. De selil yo vi-n fè youn, epi li 
devlope jistan li rive yon fetis. Se le yon fi 
ansent. Tout timoun rete apeprè nèf mwa nan 
vant. Apresa manman an akouche, li fè yon bèl 
timoun. 

Apre timoun nan fèt, li kontinue grandi, gwosi, 
devlope, jiskaske li akonpli etap ki gen nan lavi- 
a. 


Gen plizyè etap nan lavi yon moun. 


Fetis 
Tibebe 
Timoun 
adolesan 
ti jen jan, ti jen fi. 
Jenn moun 
Paran 
Gran paran 
Vye granmoun 

Human life cycle. 


Etap nan lavi moun. 











Selil reprodiksyon 


Lè de selil jèm fi rankontre ak selil jèm gason yo 
kapab ini yo pou fè yon sèl. Selil espesyal sa-a 
miltipliye rapidman , li vin fè yon fetis. 

Pou 

Etap fetis la se peryòd moun nan pase nan vant 
manman 1. Nan peryòd sa-a timoun nan depann 
anpil de manman l. | 

Sa manman an manje, se sa li jwenn. 

Si manman an kontan li santi sa a. 

Si manman an fimen li santi sa. 


Peryòd sa se peryòd fetis la devlope anpil. 





FA 

“Peryòd fetis 


-Lè timoun nan gen apeprè demwa nan vant 

“manman l, yo rele l anbriyon 

Yon anbriyon fèt se lè jèm fi ak jèm gason 
“rankontre, yo de-a vin'fè yon sèl selil. 

Selil la miltipliye vin fè de, vin fè kat, vin fè uit 
...epitou li vin fè de gwoup selil. Yon gwoup 
devlope poul fè yon sak ki rele plasenta ( 
manman vant) lòt gwoup la devlope poul fin fè 

yon anbriyon 

Apre twa semèn anbriyon an kòmanse bay tèt la, 
li kontinue devlope plas kote poumon, fwa ak lòt 
ògan pral devlope koumanse parèt. 

Se peryòd ki enpòtan, paske se lè sa-yo timoun 

nan pi andanje poul ta devlope mal. 

Sou sis semèn timoun nan pran fòm ni. Li sanble 
ak yon moun. Men apenn si li longè yon pous. i 
Apre uit semen, sa vle di demwa, li fin pran fèm ` 
li nèt yo rele l fetis. 

Sou kenz semèn, li koumanse “voye pye, voye 
men, bat zye. 

Sou senk mwa li koumanse tete dwèt, bwè dlo 
nan vant manman-an. Sou simwa li ta kapab viv 
deyò manman an si li ta nan swen entansif nan 
lopital. 


Nòmalman apre nèf mwa ti bebe-a pare poul soti. 
Manman an gen tranche. 

Gen akouchman nòmal 

Gen akouchman ak sezaryèn. 

Peryòd Tibebe 


Peryòd tibebe a kòmanse apre manman an 
akouche. Se peryòd tou kote timoun nan depann 
de paran li. Li devlope anpil nan ko li, li devlope 
anpil nan lespri li. Timoun nan aprann kominike 
ak moun ki bò kote li. 








tap nan lavi moun. uman life cycle. 















































Kwasans 


Kwasans se devlopman, se chanjman ki fèt nan 
kò nou, depi piti rive granmoun.. 

Kwasans yon moun kòmanse depi nan vant 
manman 1. Li kòmanse ak de selil, de ti jèm ki 
rankontre. Yo de a devlope pou yo vin fè yon 
fetis. Apre nèf mwa nan vant manman an, 

timoun nan sòti, manman an akouche, yon timoun 
fèt. 


Apre timoun nan fèt, li kontinue grandi, gwosi, li 
kontinue devlope, li pase nan divès etap lavi-a 
jistan li rive vye granmoun. 


Kwasans se pa chanjman nan ko moun sèlman, 
men gen anpil lòt chanjman ki pa vizib 
imedyatman. Gen devlopman nan panse moun 
nan, nan santiman moun nan. Le yon timoun 
grandi, li vin gen amou nan kè li, li renmen te li, 
li apresye moun bò kote 1, li vin renmen bèt, 
plant...etc. 

ki | Peryòd timoun 
Se peryòd lè yon timoun kòmanse pale, met 


| ` . ` so » Min. en 
| manje nan bouch li pou kò-l ale jiska laj douzan. 
ki | Nan peryòd sa-a timoun nan grandi, li devlope 
MI | aktivite lekòl sèvo, anpil anpil. Li renmen jwe li 


kirye, li poze anpil keksyon, gendelè li dezòd. 

Peryòd adolesans 
Nan kòmansman peryòd adolesan se peryòd ti 
moun nan grandi anpil, li poze anpil keksyon men 
li jwenn anpil repons pou. kò l. Nan peryòd sa-a 
tou li obsève epitou kritike anpil sa kap pase bò 
kote l. d 

Li pote anpil atansyon sou kò li paske gen anpil 
chanjman ki parèt. 

Tifi kòmanse pouse ti bouton tete. Kò li kòmanse 
chanje fòm. 

Ti gason kòmanse chanje vwa, gen lòt chanjman 
sou po-l. 

Timoun ki rive nan peryòd adolesan gen 
chanjman nan karaktè yo, ak nan emosyon yo. 
Yo kritike sa lòt moun ap fè, yo sansib sou kisa 
moun di de yo. 

Yo renmen zanmi yo, yo renmen bèt tankou chen 
ak chat. Yo renmen pran responsabilite, yo 
renmen fè sa granmoun fè pou montre yo ka 
pran responsabilite. 

Sa sa vle di granmoun? 


Yo di yon moun granmoun le li kapab fè pitit, lè 
li kapab pran swen tèt li, peye kay li, pran 
desizyon lavi li. 

Men gen moun ki panse fè pitit vle di granmoun. 
Se pa fè pitit sèlman ki fè yon mou: granmoun. 

N ap viv nan yon sosyete endistriyèl, kote moun 
siviv ak lajan, yon moun ki granmoun, fòk li gen 
yon mwayen poul ba te li sal bezwen, (manje, 
kay, rad ...etc); epitou si li gen timoun sou kont 
li, fòk li gen ase mwayen poul okipe timoun nan. . 


Nou ap viv tou nan yon sosyete konpleks. Lè yon 
moun granmoun fòk li kapab konnen kouman 
poul mennen lavi li , jere lajan li, peye dèt li, 
devlope karyè li. 

Fòk li kapab planifye pou-l konn kisa pou 1 fè lè 
sa pa bon, lè gen maladi, lè gen aksidan, lè gen 
chomaj, lè gen siklòn ak inondasyon. 

Granmoun dwe kapab planifye davans. 

Yon moun dwe pran swen sante l tou. Li dwe 
pran abitid ki pwoteje sante l epitou li dwe 
konnen kisa pou l fè si li ta vin malad. 


Kisa pou n fè 
POU NOU KA ANSANTE 


I. MANJE BALANSE 


Sa vle di, manje tou lè kat kalite manje ki 
nan kat gwoup yo. Kat gwoup sa yo prezante 
anrezime nan grafik nimewo 1. Chak gwoup gen 
espesyalite-l, sa vle di, chak gwoup gen yon seri 
de fòtifyan li genyen ke lòt gwoup yo pa prèske 
genyen. 


Men tout moun bezwen tou le kat gwoup yo 
paske se yo tout ansanm, kòm yo fonksyone 
tankou yon òkès, ki bay moun yon manje balanse. 
Li bon pou moun manje balanse paske konsa yo 
ka gen yo bon eta nitrisyon. 


Eta nitrisyon an vle di, ou pa al fè anemi, ou pa 
al manke vitamin ni ankenn lòt fòtifyan, wa gen 
kouray, wa ka grandi, wa ka geri pi fasilman lè 
ou malad. 

MANJE KI BAY VITAMIN, 
tankou: legim, lanman, kawòt, 
joumou,kreson elatriye ak fwi tankou 
mango, zoranj, fig elatriye. 


MANJE KI FÈ ZO NOU PRAN 
BYEN, tankou: lèt, fwonmaj, lèt 
kaye, yogout ak labouyi 







j MANJE KI BAY KOURAY, tankou: 


diri, mayi, pitimi, espageti, pen, 
bannann, patat, viv, kasav,pwa sèk 
elatriye. 





















| tankou: vyann, pwason, ze, pwa 
| sèk, manba elatriye. 

II. ` Nan manje balanse yo genyen ki konn gen 
twòp sik, twòp grès, twòp sèl osinon tou le twa 
konn twòp tou. 


Twòp sik ka bay twòp kalori, li ka lakòz dan 
gate, li ka moute sik ou wo nan sa-w tou. Li ka 
fè moun gra tou. Yon moun pat dwe manje twòp 
sik. Sa nou rele sik an nitrisyon se sik dous tout 
moun konnen an epi farin ak lanmidon tou paske 
tou le twa, lè yo rive andedan moun yo boule 
menm jan, se lafami sik yo ye. 


Twòp grès ka fè moun gra. Li ka mete yon 
moun andanje pou li fè maladi kè, kolestewòl wo, 
epi tout lòt maladi ki ta ka an relasyon ak gwosè. 
Gendefwa grès la ou ka wè-l, gen de fwa li 
kache. Gen manje ki vini ak tout grès li tankou 
vyann gra konsa. Gen de manje se nou ki mete 
grès la tankou lwil nou mete lè n ap fri siv nan 
diri kole ak pwa pa egzanp. 


Twòp sèl ka fè tansyon moun monte. Menm si 
tansyon yon moun bon kounye a, sa pa vle di li 
pa ka monte plop plop. Lè yon moun gen nan 
fanmi-l moun ki fè kè osinon ki fè tansyon, li te 
dwe mete bab li alatranp epi kontwole sèl li. Sèl 
pote non mechan an men se yon pwodwi ki nan 
sèl la ki rele sodyòm ki vrèman lénmi an. 
Sodyòm nan sèl anpil. Men li toupatou nan 
manje ki ankonsèv tankou sadin, lèt evapore, kib 
magi, gato elatriye: sodyòm se yon prezèvatif, li 
sèvi pou konsève manje. Men twòp pa bon. 

HI. CHWAZI MANJE 


Manje kat gwoup yo ta ka separe an twa kalite 
manje sa vle di, sa ou ka manje souvan, sa ou te 
dwe manje pafwa ak sa ou te ka manje raman. 


Yo prezante la-a dapre kalite fòtifyan ki ladan yo 
tou. 


Manje ou ka manje souvan yo yo pa gen anpil 
grès, sik osinon sèl. 

Sa ou ka manje pafwa yo, gen enpe sèl, enpe sik 
osinon enpe grès. 


Sa ou te dwe manje raman yo swa yo gen twòp 


sèl, twòp sik osinon twòp grès. Osinon yo gen 
twòp nan tou le twa . 

A. ` MANJE KI BAY FÒS 


nan tou 


nan 


Yo bay kouray 

Yo gen tout kalite sik ladan yo. .. 
Sik sa yo rele kaboidrat dapre lasyans 
Yo konn gen vitamin ki rele tiyamin 


Yo konn gen vitamin ki rele niyasin 


Yo konn gen fè 
Yo konn gen fib 


KÈK EGZANP LADAN YO SE: 


MANJE SOUVAN 


Pen (ki fèt ak grenn ble antye) 
Sereyal (peyi osinon etranje, depi yo 


pa retire anyen 


nan grenn nan, yo kite-l antye) 
Biskwit (ki fèt ak grenn antye) 
Diri, mayi, pitimi (grenn antye) 
Pwa sèk (ak tout po) 

Bannann, patat, viv anjeneral 
Espageti ki fèt ak farin grenn antye. 

MANJE PAFWA 
- Pen blan (se ak pati lanmidon ble a 
yo fè-l, li pèdi 
sou fòtifyan-l) 
- Sereyal ki pa gen fib 
- Diri, mayi, pitimi fenfen (fòtifyan an 
pèdi, se pati 
lanmidon an sèlman ki rete) 


MANJE RAMAN 
- Pate (sa se farin ak grès sa ye) 
- Ponmkèt 
- Bonbon, gato 
- Tchips (nenpòt ki kalite) 
- Dounòt, 

B. ` MANJE KI BAY VITAMIN AK FIB 


- Yo bay vitamin A 
È Yo bay vitamin C 
- Yo bay Fib 


MANJE SOUVAN 
- FWI FRE AK LEGIM FRE 

KRI OSINON KWIT TANKOU 
- Salad kreson a tomat 
- Leti, kawòt 
- Toufe berejèn 
- Legim fèy 
- Joumou 
- Pwa frans,pwa tann 
` Mayi ole degrennen 
- Lanman elatriye 
- Zoranj 
- Mango 
- Fig 
- elatriye 





MANJE RAMAN 


- Legim frikase 

se Pòmdetè fri 

- Pwa fri 

- Fwi nan bwat konsèv ki vinn 
nan anpil siwo. 

C. MANJE KI MET CHÈ SOU PO MOUN 


- Yo gen anpil pwoteyin 

- Yo gen vitamin ki rele niyasin nan 

- Yo gen vitamin ki rele tiyamin nan 
tou 

- Yo gen fè 


MANJE SOUVAN 


- Vyann ki pa gen anpil grès (bèf, 

poul, kabrit, pwason 
tout kalite depi li pa gra). 

- Poul san po (wete po a anvan pou-l 
la kwit) j 

- Vyann ki bouyi osinon griye nan fou 
(fri pa ladan-l) 

- Blan ze (si li pa fri). 

- Pwa sèk, tout kalite 


MANJE RAMAN 


- Vyann ki gen anpil grès 

- Griyo (sitou pati bò po) 

- Sosis, hòt dòg 

- Janbon, sosison, salami 

- Tisale, la kochon, bekonn 


Etap nan lavi moun. / Human life cycle. 68 
Kwo 











D. MANJE KI FÈ ZO AK DAN MOUN 
ANFOM 


Manje sa yo anjeneral gen 

- Anpil kalsyòm 

- Vitamin D 

- Vitamin ki rele riboflavin 
- Pwateyin 


MANJE SOUVAN 

- Lèt ki pa gen grès ditou ( lèt mèg, an 
angle skim milk) 

- Lèt ki gen 196 grès 

- Fwonmaj ki pa gen anpil grès 

- Lèt kaye osinon yogout ki fèt ak lèt 
ki pa gen anpil 

grès 
- Labouyi ki fèt ak lèt mèg 


MANJE PAFWA 


- Lèt ki gen 296 grès 

- Fwonmaj ki pa gen anpil grès 

- Krèm ki fèt ak lèt san bè (sa yo rele 
ice milk) 

- Krèm ki fèt ak yogout ki gen 270 
grès osinon mwens ke sa 


MANJE RAMAN 

- Krèm ki fèt ak lèt antye, lèt evapore 
osinon lèt ak bè 

- Yogout ki fèt ak lèt antye 

- Fwonmaj ki gen anpil grès 

- Krèm lèt 

LE YON MOUN AL FÈ MAKÈT 


Men ki jan yon moun ka konnen ki manje ki 


genyen 
= Twòp grès 
“Twòp sik 
ki Twòp sèl 


= Twòp kalori 


A. Gade sa ki ekri sou bwat la. Lis tout 
engredyan ki nan preparasyon an ekri sou bwat 
la. Engredyan ki an premye a se li ki pi fò nan 
resèt la, sak vin apre, an dezyèm nan se li ki 
dezyèm, sa ki a la fen nèt la se li ki mwens pa 
egzanp: 

Ann imajine w-al nan makèt epi ou vle achte soup 
poul. Ou gade yon bwat soup nan bwat epi men 
sa ou li: 

Soup poul: Dlo, farin frans, farin ponmdetè, pwa 
frans, kawòt, bè, sèl, vyann poul, pwav. 


Sa vle di, pifò sak nan soup sa-a se dlo, apre sa 
se de farin yo. Sa ki gen mwens se pwav, apresa 
se poul. Kidonk si se yon soup plen poul ou vle, 
ou pat dwe achte bwat soup sa-a paske soup pa 
enpòtan nan resèt sa-a. Petèt menm se bouyon 
poul la yo mete ak ti pousyè poul. 

















Yon moun ki fè sik pa egzanp pat dwe bwè soup 
sa-a nou li la konsa konsa, li dwe konsidere pakèt 


Étap nan lavi moun. / Human life cycle. Ti ; 
re 

















sik ki nan soup sa-a. (Nou raple ou ke se swa sik 
dous, ke se swa farin ak lanmidon yo tout nan 
menm fanmi an). 

MANJE AYISYEN 


Manje Ayisyen bon pou sante. Anjeneral, tout 
Ayisyen manje pwa ak diri, yo bwè ji fwi, yo 

bwè bouyon tou. Tout sa se manje ki gen bon 
jan fòtifyan la dan yo. Ayisyen renmen manje 

natirèl, manje fre ki pa genyen pwodwi chimik 
ladan yo . 


- Pa kwit manje ak anpil grès (depi 
nan fri siv la rive sou tiyonnen diri a osinon mayi 

Si yon moun vle 
EVITE MALADI 
li dwe 


l. Tcheke pwa li. Si li twò gwo, fè egzèsis 
epitou manje mwens pou li ka megri. 


a Fè aktivite, bay kò-l mouvman. Pa rete 
chita ap gade televizyon toutan. 


3. Pa fimen. Si li fimen, chache wete abitid 
la sou li. 


4. Pran remèd li yo jan doktè a di a, pa pran 
nenpòt ki remèd moun di-l ki bon pou sesi osinon 
pou sela. 

a. Evite pran twòp grès. Pa grès ki sot nan 
bèt osinon manje ki sot nan bèt ki gen anpil grès 
tankou: vyann gra, lèt antye, fwonmaj elatriye. 


6. Manje tout kalite manje, sa rele varyete. 


W. Manje kantite ki rekòmande pou ou. Sa 
rele manje balanse. 


8. — Al wè dokte-w chak fwa ou gen apwentman 
epi tou nenpòt kilè ou santi kò-w pa bon. 


9. — Pa viv sou tansyon. Tout bagay ki bay 
pwoblèm wete sa sou ou. 


10. Pran tan-w pou ou relaks tou. Fè sa ou 
renmen, jwi sante-w. 

Yon moun ansent ka manje tout kalite manje, li 
dwe evite twòp epis paske sa ka chanje sant lèt 
la, li dwe evite pran medikaman paske gen de yo 
ki pase nan lèt la tou. Si li gen pou l pran 
remèd, doktè va deside sa men ti a pa dwe janm 
fè tretman pa l. 

- Dòmi 8 èd tan chak jou, chak jou, repo a 
enpòtan. 

- pa pran dwòg ditou ditou, sa detwi lasante. 
- benyen ak savon chak jou, okipe kenbe kò 
w pwòp, pa kite mikwòb anvayi w. 

- Bwose dan w chak lè ou fin manje epi 
anvan ou al dòmi, sa va anpeche ou gen dan gate. 
- Lave men w souvan, sitou lè w soti nan 
watè, sa va evite enfeksyon. 

- pa met nenpòt pwodwi chimik sou kò w, pa 
respire l, pa manje l, ni pa bwè l, . 

- pran abitid manje byen dapre prensip nou 
pral esplike w yo, sa va kenbe nitrisyon ou 
anfòm. 

- retire nan lespri w tout bagay ki ka lakòz 
laperez, estrès, mekontantman, lapenn ak move 
san, sa bon pou sante mantal ou. 

- si ou malad, pran medikaman w jan pou w 
pran l yo, wa geri pi fasil. 

- evite fè sa ki pa bon pou sante ou, w a viv 
pi lontan ansante. 

- bay kò w mouvman menm si w ret lakay, 
ou bezwen fè egzèsis. 

- pa mete kò w ni lespri w nan sitiyasyon 
pou yo fatige twòp. i 

- pa met rad, soulye ni anyen sere sou ou k 
ap bloke sikilasyon san w. 

kenbe abitid fè sèks ou selon prensip: pran 
prekosyon ak moun ou pa konnen. 

s: al wè doktè depi w santi ou pa bon, tyeke 
sante w regilyèman. 

- Pran detant ou. Lè yon moun pran plezi l, 
li relaks, li pi anfòm. 

Pwoteksyon nitrisyon w 


Pou pwoteje nitrisyon w, gen prensip-ou ka swiv 
- manje chak jou, twa fwa pajou, poskei se 
chak jou ou bezwen fòtifyan. 

- manje tout kalite manje, konsa wa jwenn 
tout kalite fòtifyan. 

- pran san w, kraze manje a lè w ap manje, 
sa bon pou dijesyon 

- Chak jou, bwè omwen sis vè dlo osnon 
likid, ke li tèt, soup, osnon nenpòt manje ki dlo. 
- kenbe pwa w jon jan pou ou pa ni gwo, ni 
mèg. Dapre laj ou ak wotè w, gen yon pwa ou pa 
dwe depase, mande doktè w konbyen ou te dwe 
peze. 

- Si ou gen tandans vin gwo, tyeke pwa w 
chak semèn, veye pou ou wè si l ap monte, manje 
mwen , epi bay kò w mouvman. 


Anplis, 

- pa manje anpil sèl, sa anpeche w fè 
tansyon. 

vi pa manje anpil grès, li pa bon pou kè w. 

- pa manje twòp sik, li pa bon pou dan w epi 
li gen twòp kalori. 

- ralanti sou alkòl , alkòl pa bon pou fwa w.. 
- manje anpil fwi ak legim, sa fè ou pa 
konstipe 

- manje mezi w bezwen konsa ou pap twòp 
gwo, ou pa al malad fasil. 

Kisa lasante ye? 

Lasante se lè w santi w byen ni nan kò w, ni nan 
lespri w. Se lè w pa malad ni ou pa gen ankenn 
pati nan kò w ki gen pwoblèm. Se lè ou santi 
anyen pap fè w mal epitou, tout tès laboratwa 
montre tout bagay ap mache byen. Menm si yon 
doktè ta di w ou pa malad, si w pa santi w byen, 
ou pa ansante. 


Kisa nitrisyon ye? 

Nitrisyon se jan w manje. Nitrisyon fè pati de 
sante w. Si ou pa byen manje, si kò w pa jwenn 
tout fòtifyan li bezwen pou li mache anfòm 
anfòm, eta nitrisyon w pap bon, sante w ap 
deteryore. Si yon moun manje byen, eta 
nitrisyon ! ap anfòm, konsa, eta sante l ap gen 
chans pou l anfòm tou. 

Gen prensip ki tabli byen klè sou ki jan yon 
moun dwe manje pou l ka jwenn tout fòtifyan l 
bezwen chak jou. Yon moun ki manje dapre 
prensip sa yo gen anpil chans pou l ansante. 


Kisa kwasans ye? 

Kwasans se devlope, chanje epi vinn gen matirite. 
Kwasans se sa nou rele grandi a. Nou pap pale 
de fè yon timoun fòme sèlman. Yon tibebe toupiti 
gen pou 1 grandi pou l vinn tounen yon gwo 
granmoun demen. Depi lè manman an ansent li, 
jan manman an kenbe sante l ak jan li manje 
gentan kòmanse aji sou sante ak nitrisyon tibebe a 
depi nan vant. Tout moun ki ansante epi ki 
manje byen gen anpil chans pou l grandi byen tou 
. Kwasans yon timoun pa egzanp mache pi byen 
lè sante l ak nitrisyon ! kòrèk. Pita, lè, timoun 
nan nan laj pou I fòme, kò 1 gen pou 1 byen vini 

depi li toujou ansante epi li toujou manje byen. 
Granmoun ki pa nan laj pou yo grandi ankò pa 
vinn pi wo men yo toujou bezwen byen manje 
epi kenbe sante yo anfòm paske gen anpil aktivite 
nan kò yo ki kontinwe ap fèt. 


Kwasans ak devlopman 


Yon moun kòmanse devlope depi nan vant 
manman l. Apresa, li grandi, li gwosi, jouskaske 
li vinn granmoun. Nan tout peryòd devlopman sa 
yo, se pa kò moun nan ki chanje sèlman. Li 
devlope lespri li, entelijans li, fòs kouray li, jan l 
panse, santiman li, amou li gen pou tèt li , pou 
moun, pou bèt ak bagay toutotou li. 

Sa manman an manje osnon sa manman an pa 
manje lè timoun nan nan vant li gen enflyans sou 
devlopman timoun nan depi nan vant. Jan sante 
timoun nan ye ak jan li manje ap gen enflyans 
tou sou kwasans li apre li fin fèt. 

Sante, nitrisyon ak kwasans Ayisyen 


Sante Ayisyen anjeneral bon paske se yon pèp ki 
depi nan peyi l te konn mache anpil epi li te-konn 
travay mis li yo tou. Mache se yon bon egzèsis 
epi laplipa de travay yon moun te konn fè li te 
konn met anpil kouray atè. Anplis Ayisyen pa t 
konn manje anpil manje, se toujou ti moso vyann, 
bonkou legim ak diri, pitimi, pwa, mayi, 
bannann, patat, viv, bagay konsa. 


Manje Anayiti pat konn gen anpil grès men anpil 
moun rekonèt Ayisyen kòm moun ki pran anpil 
sik. Anayiti, timoun plis mouri akoz malnitrisyon, 
dyare, anterit, pwoblèm poumon. Granmoun yo 
andwa mouri mò sibit paske si yo pa janm al wè 
doktè, yo pa konnen yo gen yon maladi k ap 
wonje yo, se lè yo mouri otopsi ta ka di de ki sa 
yo te soufri. 


Apresa, moun tout laj andwa mouri maladi 
mikwòb, osinon enfeksyon paske Ayiti se yon 
peyi kote ijyènn nan pa byen kontwole pou anpil 
moun. 

Isit, Ozetazini, sante Ayisyen yo chanje. Dabò 
granmoun yo pa fè egzèsis jan nou te konn fè a. 
Isit, anpil moun se kondwi yo kondwi machin yo 
pou y al travay, anpil moun se chita yo chita pou 
yo fè travay yo, yo pa leve chay lou, ni yo pa 
met anpil fòs kouray atè. | 

Timoun yo lè yo jwe deyò osinon lè lekòl yo gen 
pwogram egzèsis timoun yo anfòm. . | 


Anpil moun isit manje pi plis ke nesesè. Lè ou 
konsidere gen anpil manje ki gen plis fòtifyan 
ladan yo pa bò isit, si yon moun pap depanse fòs 
kouray epi lap manje anpil, ou gentan ka imajine 
kijan li ka vinn gwo; kidonk pwoblèm sante yo pa 
menm ankò. Gen anpil moun yo jwenn ki fè kè, 
ki fè sik, ki fè tansyon osnon ki gen kolestewòl 
yo wo. Tout sa, paske gen plis moun k ap manje 
plis ke yo bezwen. 


Ak diferans ki genyen nan aktivite ak nan manje, 
Ayisyen k ap viv Ozetazini gen nouvo pwoblèm 
sante ak nitrisyon. Kwasans yo andwa ap chanje 
tou. Nou wè toutan nan yon fanmi timoun ki pati 
yo grandi pi vit epi yo grandi pibyen ke sa ki rete 
Anayiti yo. Kidonk, chanjman nan sante a ak 
chanjman nan nitrisyon an ap fè efè sou kwasans 
la. 

Chèche konnen 


Yon moun dwe pran swen sante l, li dwe chache 
konnen kijan pou li pwoteje sante l! osnon pou li 
trete l si li malad, paske yon moun fonksyone pi 
byen lè li pa malad. Yon moun dwe chache 
konnen ki sa ki bon pou l manje e sitou, ki jan li 
ka amelyore abitid manje l san li pa bezwen 
sispann manje manje li renmen yo. Manje pou 
pwoteje sante pa vle di yon moun dwe manje sa li 
pa renmen, ni li pa oblije manje manje Meriken. 
Li ka manje manje Ayisyen men li bon pou li ke 
li aprann goute manje moun lòt peyi yo tou pou li 
pa izole. 


Si yon moun gen enterè pou sante l ak pou eta 
nitrisyon l, li dwe egzamine abitid li yo pou li wè 
ki jan li ka amelyore yo. Se yon etap enpòtan 
pou yon moun viv lontan, ansante. 


Human life cycle. 

Vye granmoun nou yo 


Apre swasantsenkan gen moun ki deside sispann 
travay, pou yo ka pran plis repo. 

Kò a koumanse fatige. 

Gendelè sant-a koumanse vin frajil. 

Men se pa tout moun ki vin granmoun menm jan. 
Gen moun ki depase swasantdizan ki kontinue 
travay. Chak moun gen kondisyon pa yo. 


Lè yon moun kòmanse granmoun konsa-a, timoun 
renmen l anpil paske li gen pasyans avèk yo, li pa 
pini yo epitou li ba yo anpil afeksyon. 

Vye granmoun yo te dwe gen yon plas espesyal 
nan sosyete-a paske se yo menm ki te fè peyi a 
mache lè yo te jèn, kifè jodiya nou menm nou ka 
pran larelèv. 

Nou tout ap vin granmoun yon jou. 

Si nou kominike byen ak moun ki vye granmoun 
jodiya konsa lè nou menm nou vin vye granmoun 
jèn yo ap kominike avè nou kòmilfo. 


Nou tout ansanm 


Tout kote ou pase ou pa jwenn moun separe 
dapre laj yo . Ou jwenn moun tout laj tou patou. 
Ou wè jèn moun, tibebe ak manman yo, ti gason 
ti fi granmoun, timoun Se konsa sa dwe ye tout 
moun gen plas yo, se dwa tout moun pou yo viv 
san separasyon san diskiminasyon. 

